ספר העיקרים

ספר העיקרים (במקור: ספר העִקרים). ספרו של רבי יוסף אלבו בנושא עיקרי האמונה היהודית ובו דן המחבר במניין העיקרים של קודמיו, ובפרט בשלושה עשר העיקרים שקבע הרמב"ם, ומציע את שיטתו. הספר הושלם בסביבות שנת 1425, אבל פורסם לראשונה רק לאחר מותו של אלבו, כ-60 שנה מאוחר יותר, סביב שנת 1485<ref></ref>. 

==העיקרים==
לדעת המחבר ישנם שלושה עיקרים המהווים את מהות היהדות, ומהם נובעים שורשים,:

*מציאות השם:
**אחדות
**סילוק הגשמות, 
**שאין לו יתברך יחס עם הזמן
**שהוא מסולק מן החסרונות

*תורה מן השמיים:
**הנבואה
**שליחות השליח

*שכר ועונש:
**ידיעת השם
**שכר ועונש, אם בעולם הזה ואם בעולם הבא, בין שיהיה רוחני בין שיהיה גשמי
** ביאת המשיח ותחיית המתים - כולם נכנסים באמונת השכר והעונש על הדרך שראוי שיאמינהו כל בעל תורת משה.

==פילוסופיה כללית==
כפילוסופים יהודיים אחרים תומך רבי יוסף אלבו בחקירה פילוסופית. בספר אף ישנה התייחסות מפורשת לדברי פילוסופים כאריסטו ואפלטון. למשל, הביא בשם אפלטון טענה לפיה ראוי שנשות המדינה תהיינה משותפות לגברים בעלי מקצוע משותף והוסיף שכבר גינה אריסטו את דברי אפלטון אלו.

חידוש יש בדעתו על הצמחונות – חידוש שהיווה יסוד ל"חזון הצמחונות והשלום" של הרב קוק. לדבריו, אף שהתורה התירה אכילת בשר, זהו היתר בדיעבד, שאינו מציאות אידיאלית. 

בדבריו יש אף התייחסות פילוסופית לעולם הטבע, בדומה לפילוסופים יווניים רבים. כך, מציג את הסיבה לריצוף הכוורת בצורת משושה כשאיפה ל"תמונה הטבעית" - העיגול, אך הימנעות משימוש בעיגולים שכן באמצעות עיגולים לא ניתן לרצף את המישור, נוצרים רווחים לא מנוצלים.

הוא מחלק את בעלי החיים לשלוש קבוצות: חיות שמבנה חברתי מזיק להן, חיות שמבנה חברתי הכרחי להישרדותן (כגון האדם) וחיות שמבנה חברתי יכול לעזור להן אך אינו נחוץ.

הוא מציג כ"דעת הפילוסוף" את הדעה לפיה לגרמי השמיים יש השפעה על עולם הטבע אך לא על פעילות האדם ומנגד את שיטת החוזים בכוכבים המאמינים באסטרולוגיה לפיה הכוכבים קובעים את גורל האדם ולאחר דיון מגיע למסקנה שהכוכבים לא פועלים באופן מחייב כי למצוות שאדם עושה יש השפעה על גורלו. 

במהלך הדיון ניכר כי הספר מקבל את גישת הפילוסופים היוונים ביחס לטבעם ה"שכלי" של המזלות ואת תאוריית ארבעת היסודות.

חידוש נוסף מופיע בתחילת הספר ,שם טוען המחבר וחולק על הרמב"ם ,שמי שלא מאמין בביאת המשיח אינו כופר ויש לו חלק באלוקי ישראל.

== שינוי התורה ==
"בעל העיקרים" חלק על הרמב"ם בעניין שינוי התורה, לדבריו יכול הא-ל לאסור או להתיר קצת מהמצוות, כגון: להתיר אכילת חלב, דם ושחוטי חוץ, "שנאסרו מתחלה כשיצאו ממצרים, לפי שהיו שטופים בעבודת השדים והיו אוכלין על הדם ואוכלין החלב והדם, כמו שאמר הכתוב בשחוטי חוץ: "ולא יזבחו עוד את זבחיהם לשעירים אשר הם זונים אחריהם" (ויקרא י"ז א'), ואחר שנשתכח עניין אותה עבודה מן העולם ושבו כולם לעבוד את השם יתברך ובטל טעם האסור, אפשר לומר שיחזור ויתירנו". 

<blockquote>"הדתות האלהיות אף אם לא ינוסחו בכל דבר, כבר ישתנו בחלוף: מן האסור אל ההתר; ומן ההתר אל האסור. כפי השתנות הכנות המקבלים". 

ספר העיקרים מאמר ג פרק יד </blockquote>

==פירושים על הספר==
* אהל יעקב - פירוש שכתב רבי יעקב קופלמן מבריסק דקויא מן המאה ה-16, תלמיד רבי מרדכי יפה. פירוש פשטני המבאר בקצרה את לשון הספר, לצד עיונים ארוכים בתכנים הפילוסופיים. הודפס לראשונה בפרייבורג ה'שמ"ד 1584. 
*Philippe Bobichon, Yosef Albo, Sefer ha-‘Iqqarim [« Livre des Principes »], III, 25 : Un chapitre de la controverse judéo-chétienne dans l’Espagne du XVe siècle (texte hébreu traduction, commentaires), Madrid, CSIC, 2015 [https://www.academia.edu/45580073/Draft_PDF_Sefer_ha_Iqqarim_Livre_des_Principes_III_25_Un_chapitre_de_la_controverse_jud%C3%A9o_ch%C3%A9tienne_dans_lEspagne_du_XV_e_si%C3%A8cle]
* עץ שתול -מאת הרב גדליה ליפשיץ מלובלין (המאה ה-17). הפירוש מחולק ל"שרשים"- פירוש תמציתי ובהיר על פשט הספר, ו"ענפים" - הרחבות והעמקות. הודפס לראשונה בוונציה בשנת ה'שע"ח (1618). 
* טעם בעיקר - פירוש מאת הרב מרדכי נויגרשל. 
* דיבור ומחשבה פירוש מאת הרב שלמה טולידאנו. שני כרכים.
* במסגרת הלימוד היומי באמונה יצאה חוברת עם פירוש לחלקים מספר העיקרים.

==לקריאה נוספת==
* שמחה בונם אורבאך, [http://www.daat.ac.il/daat/vl/tohen.asp?id=503 עמודי המחשבה הישראלית], חלק שני, ההסתדרות הציונית העולמית, ירושלים, תשל"א. 
* דרור ארליך, הגותו של ר' יוסף אלבו - כתיבה אזוטרית בשלהי ימי הביניים, הוצאת אוניברסיטת בר-אילן, 2009.
* 
* עמנואל הרוניאן, “[https://www.ariel.ac.il/wp/moreshet-israel-jurnal/wp-content/uploads/sites/209/2022/06/%D7%A2%D7%9E%D7%A0%D7%95%D7%90%D7%9C-%D7%94%D7%A8%D7%95%D7%A0%D7%99%D7%90%D7%9F.pdf אמונת הדת לעומת דת האמונה: גישתו המעשית של ר’ יוסף אלבו בקביעת עיקרי האמונה]“, מורשת ישראל, 20, 1 (2022), עמ’ 142-117. 
* [https://asif.co.il/tag/רבי-יוסף-אלבו/ תגית מאמרים אודות ר' יוסף אלבו] זמינים לצפייה באתר ספריית אסיף.

==קישורים חיצוניים==

* 
* "[https://www.academia.edu/45580073/Draft_PDF_Sefer_ha_Iqqarim_Livre_des_Principes_III_25_Un_chapitre_de_la_controverse_jud%C3%A9o_ch%C3%A9tienne_dans_lEspagne_du_XV_e_si%C3%A8cle ספר העיקרים"] מהדורה מדעית, פרק 3, מאת (טקסט הספר בעברית; המבוא וההערות בצרפתית)
* 
* [https://merhav.nli.org.il/primo-explore/search?query=any,contains,%D7%A1%D7%A4%D7%A8%20%D7%94%D7%A2%D7%A7%D7%A8%D7%99%D7%9D%20%D7%90%D7%9C%D7%91%D7%95&tab=default_tab&search_scope=RAMBI&vid=NLI_Rambi&lang=iw_IL&offset=0 רשימת מאמרים על ספר העיקרים] באתר רמבי"י
* [http://www.kotar.co.il/KotarApp/Viewer.aspx?nBookID=99200327#1.0.6.fitwidth ספר העיקרים] באתר כותר, צילום מהדורת אליעזר שביד
* דרור ארליך, [https://www.ybz.org.il/?CategoryID=282&ArticleID=6174#.WtnDu9QwiWg בעיית הרע בספר העיקרים לר' יוסף אלבו], פעמים 116 תשס"ח 
* 
* 
* 
*
* [http://www.bneidavid.org/Web/He/VirtualTorah/Lessons/Default.aspx?subject=&rabi=&name=&rfs=&serie=147&childSub=&rfh=&id=3770 שיעורים מוקלטים על ספר העיקרים], מאת הרב אליעזר קשתיאל, באתר של מכינה קדם-צבאית בני דוד
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פילוסופיה יהודית
קטגוריה:ספרות יהודית של ימי הביניים
העיקרים
קטגוריה:האמונה היהודית
קטגוריה:עיקרי אמונה
קטגוריה:ספרי המאה ה-15